ວັນທີ 09 ສິງຫາ, ໃນການຕ້ອນຮັບທ່ານເອກອັກຄະລັດຖະທູດ ຫວຽດນາມ ປະຈຳ ອິດສະຣາແອັນ ຫຼີດຶກຈູງ ເຂົ້າຍື່ນສານຕາຕັ້ງຂອງປະທານປະເທດ ຫງວຽນຊວັນຟຸກ, ທ່ານປະທານາທິບໍດີ ອິດສະຣາແອັນ Isaac Herzog ສະແດງຄວາມຄວາມເຄົາລົບນັບຖືຢ່າງໃຫຍ່ຫຼວງຕໍ່ທ່ານປະທານ ໂຮ່ຈີມິນ, ພິເສດແມ່ນມີຄວາມຈັບອົກຈັບໃຈກັບປະຫວັດສາດ ແລະ ວັດທະນະທຳທີ່ເປັນມູນເຊື້ອຂອງ ຫວຽດນາມ. ທ່ານ Herzog ກໍແບ່ງປັນຄວາມປາດຖະໜາວ່າ 2 ຝ່າຍສາມາດເພິ່ມທະວີການແລກປ່ຽນວິຊາການສຶກສາໃນການສຳຜັດ, ສັງເກດ, ຕີລາຄາວິທີການຮັບມືກັບການແກ້ງແຍ້ງຍຸດທະສາດຂອງບັນດາປະເທດໃຫຍ່ທີ່ນັບມື້ນັບສັບສົນ ແລະ ສະພາບແວດລ້ອມຄວາມໝັ້ນຄົງທົ່ວໂລກ ຍັງຂາດສະຖຽນລະພາບໃນຫຼາຍດ້ານ, ພ້ອມທັງຢັ້ງຢືນວ່າ ຫວຽດນາມ ມີທີ່ຕັ້ງສຳຄັນຍິ່ງໃນນະໂຍບາຍການຕ່າງປະເທດຂອງ ອິດສະຣາແອັນ. ສ່ວນ ທ່ານເອກອັກຄະລັດຖະທູດ ຫຼີດຶກຈູງ ສະແດງຄວາມເປັນກຽດ ທີ່ໄດ້ມາດຳລົງຕຳແໜ່ງເປັນເອກອັກຄະລັກຖະທູດ ຫວຽດນາມ ປະຈຳ ອິດສະຣາແອັນ ແລະ ຫວັງວ່າ ທ່ານປະທານາທິບໍດີ Herzog ຈະຊຸກຍູ້ການພົວພັນລະຫວ່າງ ຫວຽດນາມ - ອິດສະຣາແອັນ ໃຫ້ຫຼາຍກວ່າອີກ, ພິເສດແມ່ນໃນປີ 2023 ເຊິ່ງເປັນປີສະເຫຼີມສະຫຼອງວັນສ້າງຕັ້ງສາຍພົວພັນທາງການທູດ ລະຫວ່າງ 2 ປະເທດ ຄົບຮອບ 30 ປີ.
vovworld.vn